Source: https://www.zakonypreludi.sk/print/zz/2002-24/znenie-20020201.htm
Timestamp: 2020-08-04 02:12:36+00:00
Document Index: 11800558

Matched Legal Cases: ['§ 47', '§ 1', '§ 47', '§ 2', '§ 2', '§ 3', '§ 50', '§ 13', '§ 24', '§ 19', '§ 11', '§ 7', '§ 29', '§ 47', '§ 4', '§ 6', '§ 21']

24/2002 Z. z. Nariadenie vlády Slovenskej republiky o spôsobe výpočtu a úhrady majetkovej ujmy vzniknutej obmedzen... | Znenie 01.02.2002
Nariadenie vlády č. 24/2002 Z. z.Nariadenie vlády Slovenskej republiky o spôsobe výpočtu a úhrady majetkovej ujmy vzniknutej obmedzením bežného hospodárenia na pozemku, ktorý nie je vo vlastníctve štátu
https://www.zakonypreludi.sk/zz/2002-24
Čiastka 12/2002
Platnosť od 23.01.2002 do31.05.2003
Účinnosť od 01.02.2002 do31.05.2003
Zrušený 184/2003 Z. z.
o spôsobe výpočtu a úhrady majetkovej ujmy vzniknutej obmedzením bežného hospodárenia na pozemku, ktorý nie je vo vlastníctve štátu
Vláda Slovenskej republiky podľa § 47 ods. 3 zákona Národnej rady Slovenskej republiky č. 287/1994 Z. z. o ochrane prírody a krajiny (ďalej len „zákon“) nariaďuje:
a) spôsob výpočtu majetkovej ujmy vzniknutej obmedzením bežného hospodárenia na pozemku, ktorý nie je vo vlastníctve štátu, vyplývajúcim zo zákazov a iných podmienok ochrany prírody a krajiny ustanovených zákonom alebo rozhodnutiami štátnej správy na základe zákona (ďalej len „majetková ujma“),1)
b) spôsob úhrady majetkovej ujmy.
Bežné hospodárenie
Bežným hospodárením na pozemku podľa § 1 písm. a) sa rozumie
a) využívanie poľnohospodárskeho pozemku v súlade s osobitným predpisom,2)
b) hospodárenie na lesnom pozemku,3) ktoré
1. zodpovedá návrhu hospodárskych opatrení pre jednotky priestorového rozdelenia lesa4) pred uplatnením obmedzujúcich požiadaviek orgánov ochrany prírody,5)
2. zabezpečuje trvalosť, nepretržitosť a vyrovnanosť produkcie a výnosov, pričom sa nepoškodzuje príroda a životné prostredie nad mieru ustanovenú zákonom,
c) hospodárenie na inom pozemku, ako je uvedené v písmenách a) a b) (ďalej len „iný pozemok“) , ktoré je v súlade s podmienkami určenými v povolení činnosti podľa osobitných predpisov,6) najmä v rozhodnutí o využívaní územia, v rozhodnutí o určení ochranného pásma, v rozhodnutí o určení chráneného územia.
Majetková ujma vzniknutá na poľnohospodárskych pozemkoch a spôsob jej výpočtu
Na majetkovú ujmu vzniknutú v dôsledku obmedzenia bežného hospodárenia na poľnohospodárskych pozemkoch sa použije postup podľa osobitného predpisu.7)
Majetková ujma vzniknutá na lesných pozemkoch a spôsob jej výpočtu
(1) Majetková ujma vzniknutá v dôsledku obmedzenia bežného hospodárenia na lesných pozemkoch je finančne vyjadrená strata výnosov z lesnej produkcie.
(2) Majetková ujma vzniknutá v dôsledku straty alebo zníženia výnosu z dreva v ľubovoľnom veku lesného porastu je rozdiel výnosu z ťažby dreva v danej jednotke priestorového rozdelenia lesa pri bežnom hospodárení a výnosu z ťažby dreva pri obmedzenom hospodárení.
(3) Majetková ujma vzniknutá v dôsledku zvýšených nákladov hospodárenia je rozdiel nákladov na požadované spôsoby hospodárenia a bežné hospodárenia v jednotke priestorového usporiadania lesa.
(4) Majetková ujma vzniknutá v dôsledku obmedzenia spracovania dreva pri odstraňovaní následkov v prípade mimoriadnych okolností a nepredvídaných škôd v lesoch8) v jednotkách priestorového rozdelenia lesa, ktoré sú súčasťou chránených častí prírody, sa určuje podľa odsekov 1 a 2 so zohľadnením výnosov zo spracovaného dreva.
(5) Spôsob výpočtu majetkovej ujmy vzniknutej na lesných pozemkoch je uvedený v prílohe.
Majetková ujma vzniknutá na iných pozemkoch a spôsob jej výpočtu
(1) Majetková ujma vzniknutá v dôsledku obmedzenia bežného hospodárenia na iných pozemkoch je finančne vyjadrená strata výnosov z týchto pozemkov.
(2) Majetková ujma vzniknutá v dôsledku zvýšenia nákladov na hospodárenie je rozdiel medzi skutočnými odôvodnenými nákladmi a nákladmi na rovnaký druh hospodárenia na rovnakom pozemku v tom istom období bez obmedzenia hospodárenia.
(3) Majetková ujma vzniknutá stratou alebo znížením produkcie je rozdiel medzi dosiahnutou produkciou a produkciou rovnakého druhu hospodárenia na rovnakom pozemku v tom istom období bez obmedzenia hospodárenia.
(4) Spôsob výpočtu majetkovej ujmy vzniknutej na iných pozemkoch je uvedený v prílohe.
Úhrada majetkovej ujmy
Majetková ujma sa uhrádza v slovenských korunách.
Príloha k nariadeniu vlády č. 24/2002 Z. z.
SPÔSOB VÝPOČTU MAJETKOVEJ UJMY
A. Spôsob výpočtu majetkovej ujmy vzniknutej na lesných pozemkoch
1. Majetková ujma zo straty výnosu z dreva
U1,0 = Hporu . Df(u-a) ; diskontácia Df(u-a) sa vykoná iba v prípade úhrady ujmy pred dosiahnutím veku rubnej doby
bežného spôsobu obhospodarovania.
U1,2 = PPHa . Ťa,u(m3)
U1,3 = Ca . Ťa,u(m3)
2. Majetková ujma zo zníženia výnosu z dreva
U2,1 = Hpora . (% Ťa,u – % Ťob)
U2,2 = PPHa . (Ťa,u – Ťob)
U2,3 = Ca . (Ťa,u – Ťob)
U2,4 = (PPpHa – PPzHa) . to
3. Majetková ujma zo zvýšenia nákladov na obhospodarovanie
U3,1 = (Cnp – Cnb) . Ťa (m3) + (Cnp – Cnb) . P(ha)
U3,2 = Cnm . P(ha), Ťa(m3), resp. U3,3 = Cnm . Tj m
4. Majetková ujma v prípade mimoriadnych okolností prírodných a antropogénnych kalamít
U4,1 = Hpora . Df(u-a) – OkHa
OkHa = Oka . Cka
U4,2 = Hpora . % Ťka – OkHa
U4,3 = PPHa . Ťka – OkHa
U4,4 = Ca . Ťka – OkHa
U4,5 = Hpora . (% Ťka – % Ťob) – OkHa
U4,6 = PPHa . (Ťka – Ťob) – OkHa
U4,7 = Ca . (Ťka – Ťob) – OkHa
Un,m – vzorce výpočtu ujmy, kde n – druh ujmy, m – poradie vzorcov pre výpočet daného druhu ujmy
to – doba obmedzenia obhospodarovania v rokoch
u – rubná doba jednotlivých drevín
Hpora,u – cena porastu v skutočnom veku (a) alebo vo veku rubnej doby (u) podľa vyhlášky č. 465/1991 Zb.
Za – zásoba dreva na pni vo veku (a)
% Ťa,u – ťažbové percento predrubných a rubných ťažieb vo veku (a) alebo (u)
% Ťob – ťažbové percento obmedzených predrubných a rubných ťažieb
% Ťka – ťažbové percento predrubných a rubných kalamitných ťažieb
Ťa,u – predrubná a rubná ťažba v m3 vo veku (a) alebo (u)
Ťob – obmedzená predrubná a rubná ťažba
Ťka – predrubná a rubná kalamitná ťažba v m3
PPHa – priemerná cena dreva na pni v Sk . m-3 alebo Sk . ha-1 vo veku (a) stanovená z hodnoty porastu
Ca – priemerná trhová cena m3 dreva na pni danej sortimentovej štruktúry vo veku (a)
PPpHa – priemerný prírastok ceny dreva na pni v Sk . m-3 alebo Sk . ha-1 v rubnej dobe potenciálneho zastúpenia drevín
PPzHa – priemerný prírastok ceny dreva na pni v Sk . m-3 alebo Sk . ha-1 v rubnej dobe zmeneného cieľového zastúpenia drevín
Ncp – celkové náklady požadovaného spôsobu obhospodarovania, a to v Sk . m-3 ťažby dreva alebo v Sk . ha-1 lesa v pestovnej činnosti
Ncb – celkové náklady bežného spôsobu obhospodarovania, a to v Sk . m-3 ťažby dreva alebo v Sk . ha-1 lesa v pestovnej činnosti
Ncm – celkové náklady mimoriadneho charakteru, napríklad v prípade kalamít a podobne, v Sk . ha-1
P – plocha lesa v ha
OkHa – hodnota vyťaženej a realizovanej kalamitnej produkcie dreva v cenách dreva na pni
Ok – objem spracovaného a predaného kalamitného dreva v m3
Ck – priemerná trhová cena m3 kalamitného dreva na pni
Df(u-a) – diskontačný faktor, ktorým sa upravuje očakávaná hodnota vo veku (u) na skutočnú hodnotu vo veku (a) pri úrokovej miere p = 3 %
Tjm – množstvo technických jednotiek mimoriadnych nákladov (činností)
Pri výpočte výšky majetkovej ujmy zo zvýšenia nákladov na pestovnú činnosť sa zohľadňujú iba náklady skutočne realizovaných výkonov pestovnej činnosti. Výška zvýšených nákladov oproti nákladom pri bežnom obhospodarovaní sa vyjadruje v priemere koeficientom 1,6.
V ťažbovej činnosti sa ujma z obmedzenia hospodárenia týka výkonov ťažby a sústreďovania dreva. Výška nákladov požadovaného obhospodarovania sa odvodí z nákladov bežného obhospodarovania alebo použitím koeficientov uvedených v tabuľke.
Ťažba dreva Sústreďovanie dreva
Holorubný Podrastový Holorubný Podrastový
T L T L T L T L
1 1,2 1,4 1,6 1 1,3 1,5 1,6
stl.1 × koef.1 stl.1 × koef.1,2 stl.1 × koef.1,4 stl.3 × koef.1,6 stl.5 × koef.1 stl.5 × koef.1,3 stl.1 × koef.1,5 stl.7 × koef.1,6
T – traktorový terén
L – lanovkový terén
Na výpočet jednotlivých druhov majetkovej ujmy možno použiť ktorýkoľvek z uvedených vzorcov v závislosti od dostupnosti vstupných dát a konkrétnych podmienok. Základný vzorec je uvedený ako prvý v poradí.
B. Spôsob výpočtu majetkovej ujmy vzniknutej na iných pozemkoch
U = Urn + Urp
U – majetková ujma z obmedzenia bežného hospodárenia na iných pozemkoch
Urn – majetková ujma zo zvýšenia nákladov na hospodárenie
Urp – majetková ujma zo straty alebo zníženia produkcie
1) § 47 ods. 1 zákona Národnej rady Slovenskej republiky č. 287/1994 Z. z. o ochrane prírody a krajiny.
2) § 2 zákona Slovenskej národnej rady č. 307/1992 Zb. o ochrane poľnohospodárskeho pôdneho fondu v znení zákona č. 83/2000 Z. z.
3) § 2 zákona č. 61/1977 Zb. o lesoch v znení zákona Národnej rady Slovenskej republiky č. 183/1993 Z. z.
4) § 3, 4 a 12 vyhlášky Ministerstva pôdohospodárstva Slovenskej republiky č. 5/1995 Z. z. o hospodárskej úprave lesov.
5) § 50 písm. a) a c) zákona Národnej rady Slovenskej republiky č. 287/1994 Z. z.
6) Napríklad § 13, 32, 33, 39, 39b, 39c a 40 zákona č. 50/1976 Zb. o územnom plánovaní a stavebnom poriadku (stavebný zákon) v znení neskorších predpisov, § 24 až 28 zákona č. 44/1988 Zb. o ochrane a využití nerastného bohatstva (banský zákon) v znení zákona Slovenskej národnej rady č. 498/1991 Zb., § 19 zákona Slovenskej národnej rady č. 51/1988 Zb. o banskej činnosti, výbušninách a o štátnej banskej správe v znení zákona Slovenskej národnej rady č. 499/1991 Zb., § 11 a 12 zákona č. 135/1961 Zb. o pozemných komunikáciách (cestný zákon) v znení neskorších predpisov, § 7 a 8 zákona Národnej rady Slovenskej republiky č. 164/1996 Z. z. o dráhach a o zmene zákona č. 455/1991 Zb. o živnostenskom podnikaní (živnostenský zákon) v znení neskorších predpisov, § 29 zákona č. 143/1998 Z. z. o civilnom letectve (letecký zákon) a o zmene a doplnení niektorých zákonov, § 47 zákona č. 195/2000 Z. z. o telekomunikáciách, § 4 zákona č. 338/2000 Z. z. o vnútrozemskej plavbe a o zmene a doplnení niektorých zákonov.
7) § 6 ods. 5 a príloha č. 1 k zákonu Slovenskej národnej rady č. 307/1992 Zb.
8) § 21 ods. 1 zákona Slovenskej národnej rady č. 100/1977 Zb. o hospodárení v lesoch a štátnej správe lesného hospodárstva.